מהו אירוע חריג:
יש להוכיח קיומו של אירוע חריג בעבודה שהינו בלתי שגרתי לעובד אשר התרחש עובר לקרות אירוע הפגיעה הגופנית. מדובר באירוע אשר יכלול הפעלת מאמץ פיזי מיוחד, דחק נפשי, מתח או התרגזות יוצאת דופן שהעובד אינו מורגל בה בעבודת היום יום שלו" (עב"ל 24894-10-21 עובד גוהר - המוסד לביטוח לאומי (מיום 15.6.2022); עב"ל 32691-06-10 אליהו דהן - המוסד לביטוח לאומי (מיום 19.6.2012)).

עוד נפסק, כי חריגותו של אירוע נבחנת באופן סובייקטיבי ביחס למבוטח הספציפי, כך שגם אם סביר להניח כי אירוע מסוים לא יחווה על ידי רוב אנשים כחריג, אין בכך כדי לשלול את האפשרות כי מבחינת המבוטח הספציפי אותו אירוע יהווה אירוע חריג. עם זאת, גרסתו של המבוטח צריכה להיבחן גם בשים לב לראיות אובייקטיביות שקיימות או נעדרות לצורך הערכת גרסת המבוטח (עב"ל 18610-05-16 משה סידי - המוסד לביטוח לאומי (מיום 19.9.2017)). אם קיים ספק בדבר חריגות האירוע, יש למנות מומחה יועץ רפואי, על מנת שלא לנעול את דלתות בית הדין בפני המבוטח על הסף, בטרם יבחן המומחה את שאלת הקשר הסיבתי בין האירוע בעבודה ובין הפגיעה הגופנית בה לקה המבוטח (עב"ל 27065-05-15 מישה ציונוב - המוסד לביטוח לאומי (מיום 21.2.2016)).

המבחן סובייקטיבי
"אין ספק, כי קביעת חריגות הדחק הנפשי, או עוצמת ההתרגזות, צריכה להיבחן סובייקטיבית אצל האדם בו מדובר.
משאין בית הדין, לצערו, בוחן כליות ולב ואין הוא יודע המתרחש בנפש האדם, אף הבחינה הסובייקטיבית להתרגזות בעוצמה חריגה טעונה ראיות אובייקטיביות ואין די לענין זה בעצם אמירת המערער, כי התרגז התרגזות חריגה" (וראו  עב"ל 458/99 - פלבסקי מאיר - המל"ל , ניתן ביום 11/03/02 , וכן עב"ל 0176/99 , גרץ דניאל  המל"ל , ניתן ביום 16/07/02). 

"מבלי לקבוע מסמרות, בהיבט הראייתי, נותנת הדעת כי בין מידת הסטייה של אירוע היסוד משגרת העבודה ועוצמתו ובין מידת הראיה הנדרשת קיימת זיקת גומלין. ככל שהסטייה משגרת העבודה גדולה ועוצמת האירוע גדולים יותר ניתן להקל בעוצמת הראיה הנדרשת, וככל שהסטייה והעוצמה קטנים יותר עשויות להידרש ראיות ברורות יותר כי סטייה קלה מהשגרה גרמה לדחק נפשי בעוצמה הנטענת" (עניין מליק. פסקה 16;עב"ל(ארצי) 7968-12-20 פלונית - המוסד לביטוח לאומי [נבו] (21.12.2021).

כאשר מתעורר ספק בדבר חריגות הדחק (או המאמץ הגופני), אך הוכחה סמיכות זמנים הנדרשת בין המאמץ לבין אירוע הלב, יש לשקול מינוי מומחה רפואי שיחווה דעתו ביחס לקשר הסיבתי בין המאמץ אליו נדרש המבוטח לבין אירוע הלב (עב"ל (ארצי) 35047-08-13 מרינה בריקלין – המוסד לביטוח לאומי [נבו] (23.7.2014), פסקה 12; עב"ל (ארצי) 481/99 המוסד לביטוח לאומי – מכלוביץ', פד"ע ל"ח 461).  


הוכחת חריגות הדחק – לא די בעדות הנפגע:
ההבחנה בין מאמץ גופני חריג לדחק חריג. לעניין זה נפסק, כי כאשר מבוקש להוכיח כי אירוע הלב נגרם כתוצאה של דחק חריג, על המבוטח להוכיח במאזן ההסתברויות קיומו של אירוע יסוד שאירע עקב העבודה בעבודה, וכן כי אותו אירוע יסוד גרם לו לדחק חריג. לעניין היקף הדרישה הראייתית להוכחת דחק חריג, נפסק כי נדרשות ראיות אובייקטיביות להוכחת חריגות הדחק וככלל לא די לעניין זה בעדות המבוטח. בצד זאת נקבע כי "ככל שחֲרִיגוּת אירוע היסוד שהוכח קיצונית יותר, כך ניתן יהיה להקל בהיקף הדרישה לראיות אובייקטיביות, אשר יעידו על הדחק החריג שנגרם למבוטח בעקבות אירוע היסוד" (עב"ל (ארצי) 25208-01-23 חוסני מסארווה – המוסד לביטוח לאומי (מיום 20.5.2024)).

אם קיים ספק בדבר חריגות האירוע, אך הוכחה סמיכות זמנים הנדרשת בין האירוע בעבודה לאירוע הלבבי, יש למנות מומחה יועץ רפואי, על מנת שלא לנעול את דלתות בית הדין בפני המבוטח על הסף, בטרם יבחן המומחה את שאלת הקשר הסיבתי בין האירוע בעבודה ובין הפגיעה הגופנית בה לקה המבוטח (עב"ל (ארצי) 35047-08-13 מרינה בריקלין – המוסד לביטוח לאומי (מיום 23.7.2014); עב"ל (ארצי) 27065-05-15 מישה ציונוב – המוסד לביטוח לאומי (מיום 21.2.2016)).


הכללים להכרה באירוע חריג:
בעניין סידה[footnoteRef:1] סיכם בית הדין הארצי את הכללים להכרה באירוע כלשהו בעבודתו של מבוטח כ"אירוע חריג", באופן הבא: [1:  	עב"ל (ארצי) 502/09 סידה – המוסד לביטוח לאומי, (21.10.2010). ראו גם: עב"ל (ארצי) 45023-09-11 בירן – המוסד לביטוח לאומי, (4.12.2012); עב"ל (ארצי) 18834-02-15 גורייבסקי – המוסד לביטוח לאומי, (17.11.2015).] 

"על מנת שאוטם שריר הלב יוכר כתאונת עבודה על התובע להוכיח קרות אירוע חריג בחיי עבודתו בסמוך לפני קרות האוטם. משמעות הדבר:
ראשית - שעל התובע להוכיח קרות מאורע אובייקטיבי בעבודתו. כלומר, מאורע הקשור לעבודה שניתן לאיתור בזמן ובמקום כך שניתן יהיה לקבוע שביום זה וזה בשעה כזאת וכזאת אירע כדבר הזה והזה.
שנית - על התובע להוכיח קרות אירוע חריג לגביו. אירוע חריג כאמור יכול למצוא ביטויו אצלו; או בדחק נפשי בלתי רגיל או במאמץ גופני יוצא דופן...
שלישית - על התובע להוכיח, כי אותו מאורע חיצוני אובייקטיבי בעבודתו גרם לו לדחק הנפשי הבלתי רגיל.
רביעית - משמעות חובת ההוכחה האמורה הינה, שעל התובע להוכיח בסבירות העולה על 50% את גרסתו לדחק נפשי בלתי רגיל הנגרם לו בעטיו של מאורע בעבודתו".

1. כלומר, כדי ש"אירוע חריג" ייחשב כ"תאונת עבודה" צריך שהוא יוגדר בזמן ובמקום. אין הכרח שיהיה רגעי וקצר ובלבד שמשכו אינו עולה כדי "מתח מתמשך"[footnoteRef:2].  [2:  	עב"ל (ארצי) 56029-09-11 המוסד  לביטוח לאומי - תשתש, (9.10.2012).] 

הלכה היא ש"מתח מתמשך" בעבודה, אפילו אם הוא נמשך ימים או שבועות, אינו עולה כדי "אירוע חריג"[footnoteRef:3]. עם זאת, נפסק כי ייתכן ש"אירוע חריג" יוכר גם על רקע של מתח מתמשך, אם סמוך לפני האירוע נוצר "שיא" או "עליית מדרגה" חריגים באותו מתח מתמשך, שייחשבו כ"אירוע חריג"[footnoteRef:4]. [3:  	דב"ע (ארצי) נד/143 – 0 ניב – המוסד לביטוח לאומי, פד"ע כח 143 (25.1.1995).]  [4:  	עב"ל (ארצי) 306/03 נדב – המוסד לביטוח לאומי, (6.4.2006).] 


1. נוסיף כי בהתאם לפסיקה, כשקיים ספק בדבר חריגות האירוע, יש למנות מומחה יועץ רפואי על מנת שיבחן את שאלת הקשר הסיבתי בין האירוע בעבודה לאוטם הלבבי בו לקה המבוטח כדי שלא תינעלנה דלתות בית הדין בפני המבוטח[footnoteRef:5]. עוד נקבע כי אין צורך בהוכחה גורפת לעצם קיומו של אירוע חריג, אלא די במידה מספקת של סבירות לקיומו של אירוע חריג[footnoteRef:6]. [5:  	עב"ל (ארצי) 14882-12-12 אסחק – המוסד לביטוח לאומי, (10.11.2014); עב"ל (ארצי) 481/99 המוסד לביטוח לאומי – מכלוביץ', פד"ע לח 461 (2003).]  [6:  	עב"ל (ארצי) 1285/04 בנרויה – המוסד לביטוח לאומי (5.1.2006).] 


1. הלכה היא כי על מנת ש"אירוע חריג" יוכר כתאונת עבודה כמשמעה בחוק, על המבוטח להוכיח, ברמת הסתברות של מעל 50% שקיים קשר סיבתי בין ה"אירוע החריג" לבין  האירוע הלבבי[footnoteRef:7]. קיומו של קשר סיבתי נקבע על ידי בית הדין לאחר בחינת השאלות הרפואיות בעזרתו של מומחה-יועץ רפואי. [7:  	עב"ל (ארצי) 24608-12-12 שסקין – המוסד לביטוח לאומי, (12.6.2014).] 


1. אם הוכח קיומו של קשר סיבתי כאמור, עובר הנטל אל המוסד לביטוח לאומי להוכיח את הקבוע בסיפא לסעיף 83 לחוק. דהיינו, שהשפעת העבודה על אירוע התאונה הייתה פחותה בהרבה מהשפעת גורמים אחרים ("מאזן ההשפעות" או "שאלת היחס"). המטרה היא לבחון אם האירוע החריג תרם תרומה משמעותית להופעת האירוע הלבבי, אם לאו. גם שאלת "מאזן ההשפעות" נבחנת על ידי בית הדין לאחר בחינת השאלות הרפואיות בעזרת המומחה-היועץ הרפואי.  

1. לעניין "מאזן ההשפעות" נקבע שיש לבחון את מידת ההשפעה של האירוע החריג על עיתוי קרות האירוע הלבבי. ובלשונו של בית הדין הארצי בעניין טמיר[footnoteRef:8]: [8:  	עב"ל (ארצי) 52081-05-10 טמיר – המוסד לביטוח לאומי, (18.11.2010).] 

"אך ורק אם עולה מתוך חוות דעת המומחה קיום קשר סיבתי בין האירוע החריג לאוטם יש להידרש לסייפא של סעיף 83 לחוק – עניין שאלת הייחס. לגבי שאלת הייחס המבחן הוא מבחן העיתוי ולא מבחן הכימוי. המבחן הינו – האם סביר להניח שהאוטם היה מתרחש במועד בו אירע גם אלמלי האירוע החריג, או שאלמלי האירוע החריג מועד התרחשותו היה נדחה למועד מאוחר יותר".

כלומר, אם המומחה-היועץ הרפואי קובע שסביר להניח שאירוע הלב היה מתרחש באותו פרק הזמן שבו הוא התרחש, אזי המוסד לביטוח לאומי הרים את הנטל להוכיח את מאזן ההשפעות.








































































הקשר בין האירוע החריג לבין אירוע הלב – מבחן סמיכות הזמנים והסבר פיזיולוגי:
"...קיומו של קשר סיבתי בין האירוע בעבודה לאוטם שריר הלב אין פירושו בהכרח כי השפעתו על האוטם לא הייתה פחותה בהרבה מהשפעת גורמיו האחרים, שהרי אחרת הוראות סעיף 83 סיפה לחוק הביטוח הלאומי מתייתרת. שאלת היחס על פי סעיף 83 סיפה לחוק הביטוח הלאומי מחייבת פנייה לייעוץ רפואי, שכן רק רופא יכול להעריך מידת השפעת אירוע חיצוני - האירוע בעבודה - על ההליכים פיזיולוגיים פנימיים בגופו של הנפגע - אוטם שריר הלב, וזאת עוד בהשוואה להשפעת הגורמים האחרים על קרות האוטם." (עב"ל (ארצי) 481/99 המוסד לביטוח לאומי - דוד מכלוביץ', פד"ע לח 461 (2003) ; הדגשה שלי - י.א.ש.).

	קבלת עמדת התובע כי די בסמיכות הזמנים בין האירוע שהוכר כחריג לבין האירוע הלבבי, מאיינת למעשה את הצורך במינוי מומחה רפואי כל אימת שנקבעת סמיכות זמנים. לעמדה זו, אין כל יסוד.
 
ועוד נקבע:
	
"המבחן לפיו ראוי להשיב לשאלת היחס הינו מבחן סמיכות הזמנים, דהיינו הערכת המומחה את סבירות קרות האוטם אף ללא אירוע חריג בחיי העבודה, באותו פרק זמן בו הוא ארע למעשה. סמיכות זמנים כזו בין מועד הופעת האוטם למעשה למועד הופעתו המאושר ללא האירוע בעבודה מצביע על כך כי מן הבחינה המשפטית הוכח שהשפעת האירוע בעבודה על קרות האוטם הייתה פחותה בהרבה מהשפעת גורמיו האחרים." (ראו מכלוביץ' לעיל)

פרופ' מרמור הסביר את המנגנון הרפואי כך: "במהלך המריבה ישנו שחרור של אדרנלין להאצת הדופק, עליה בלחץ הדם, האצת זרימת הדם בצורה משמעותית ועליה בקרישיות יתר. זרימת הדם המואצת גורמת לקרע ברבדים טרשתיים וכתוצאה מכך, העורק נסגר ונוצר התקף לב. לאחר מס' שעות התנאים האלה נעלמים, הדופק ולחץ הדם חוזרים לנורמה וזרימת הדם חוזרת לתקינותה. לכן מבחינה רפואית, ניתן לקשור אירוע של התקף לב שהתרחש סמוך להתקף הכעס ולא ימים לאחר מכן" (הדגשות שלי – י.א.ש). 


ישנן עדויות רבות  המצביעות על כך שהגורמים הרגשיים המהווים אירוע הדק מופיעים בטווח זמנים של דקות עד 24 שעות לפני שמתפתחת תמונה מלאה של אוטם שריר הלב, כך למשל תואר במחקר משנת 2005 

 2005. Psychosomatic Medicine; 67:179-186
. מחקר נוסף שבדק את הקשר בין עומס נפשי בעבודה לבין היארעות אוטם שריר הלב מצא גם הוא שכיחות גבוהה של אוטמים בטווח של עד 24 שעות ממועד העומס הנפשי. 

